CELEX: 32019R0922
Language: lv
Date: 2019-06-03 00:00:00
Title: Komisijas Īstenošanas regula (ES) 2019/922 (2019. gada 3. jūnijs) par atsevišķu preču klasifikāciju kombinētajā nomenklatūrā

6.6.2019   
               
               
                  LV
               
               
                  Eiropas Savienības Oficiālais Vēstnesis
               
               
                  L 148/4
               
            
         KOMISIJAS ĪSTENOŠANAS REGULA (ES) 2019/922
         (2019. gada 3. jūnijs)
         par atsevišķu preču klasifikāciju kombinētajā nomenklatūrā
         EIROPAS KOMISIJA,
         ņemot vērā Līgumu par Eiropas Savienības darbību,
         ņemot vērā Eiropas Parlamenta un Padomes 2013. gada 9. oktobra Regulu (ES) Nr. 952/2013, ar ko izveido Savienības Muitas kodeksu (1), un jo īpaši tās 57. panta 4. punktu un 58. panta 2. punktu,
         tā kā:
         
                     (1)
                  
                  
                     Lai nodrošinātu Padomes Regulai (EEK) Nr. 2658/87 (2) pievienotās kombinētās nomenklatūras vienveidīgu piemērošanu, ir jāpieņem noteikumi par šīs regulas pielikumā minēto preču klasifikāciju.
                  
               
                     (2)
                  
                  
                     Regulā (EEK) Nr. 2658/87 ir izklāstīti vispārīgie kombinētās nomenklatūras interpretācijas noteikumi. Minētie noteikumi attiecas arī uz jebkuru citu nomenklatūru, kura pilnīgi vai daļēji pamatojas uz KN vai pievieno tai papildu apakšnodaļas un ir izveidota ar īpašiem Savienības noteikumiem, lai piemērotu tarifu un citus pasākumus, kas saistīti ar preču tirdzniecību.
                  
               
                     (3)
                  
                  
                     Šīs regulas pielikuma tabulas 1. ailē aprakstītās preces saskaņā ar minētajiem vispārīgajiem noteikumiem būtu jāklasificē ar minētās tabulas 2. ailē norādīto KN kodu atbilstīgi 3. ailē noteiktajam pamatojumam.
                  
               
                     (4)
                  
                  
                     Ir lietderīgi noteikt, ka saistošo izziņu par tarifu, kas izdota attiecībā uz precēm, uz kurām attiecas šī regula, bet kas neatbilst šīs regulas noteikumiem, izziņas turētājs var turpināt izmantot noteiktu laikposmu saskaņā ar Regulas (ES) Nr. 952/2013 34. panta 9. punktu. Būtu jānosaka, ka minētais laikposms ir trīs mēneši.
                  
               
                     (5)
                  
                  
                     Šajā regulā paredzētie pasākumi ir saskaņā ar Muitas kodeksa komitejas atzinumu,
                  
               IR PIEŅĒMUSI ŠO REGULU.
         
            1. pants
            Pielikuma tabulas 1. ailē aprakstītās preces kombinētajā nomenklatūrā klasificē ar tabulas 2. ailē norādīto KN kodu.
         
         
            2. pants
            Saistošo izziņu par tarifu, kas neatbilst šīs regulas noteikumiem, saskaņā ar Regulas (ES) Nr. 952/2013 34. panta 9. punktu var turpināt izmantot trīs mēnešus no šīs regulas spēkā stāšanās dienas.
         
         
            3. pants
            Šī regula stājas spēkā divdesmitajā dienā pēc tās publicēšanas Eiropas Savienības Oficiālajā Vēstnesī.
         
         
            Šī regula uzliek saistības kopumā un ir tieši piemērojama visās dalībvalstīs.
            Briselē, 2019. gada 3. jūnijā
            
               
                  Komisijas
               
               
                  un tās priekšsēdētāja vārdā –
               
               
                  Nodokļu politikas un muitas savienības ģenerāldirektorāta
               
               
                  ģenerāldirektors
               
               Stephen QUEST
            
         
         
            (1)  OV L 269, 10.10.2013., 1. lpp.
         
         
            (2)  Padomes 1987. gada 23. jūlija Regula (EEK) Nr. 2658/87 par tarifu un statistikas nomenklatūru un kopējo muitas tarifu (OV L 256, 7.9.1987., 1. lpp.).
      
      
         
            PIELIKUMS
            
                        Preču apraksts
                     
                     
                        Klasifikācija
                        (KN kods)
                     
                     
                        Pamatojums
                     
                  
                        (1)
                     
                     
                        (2)
                     
                     
                        (3)
                     
                  
                        Izstrādājums, kas sastāv no smalkām smilškrāsas granulām, kuras satur baltas daļiņas, nefasētā veidā.
                        Izstrādājuma sastāvā ir:
                        
                                    —
                                 
                                 
                                    metionīns,
                                 
                              
                                    —
                                 
                                 
                                    cistīns,
                                 
                              
                                    —
                                 
                                 
                                    kalcija pantotenāts,
                                 
                              
                                    —
                                 
                                 
                                    tiamīna hlorhidrāts,
                                 
                              
                                    —
                                 
                                 
                                    piridoksīna hlorhidrāts,
                                 
                              
                                    —
                                 
                                 
                                    
                                       para-aminobenzoskābe,
                                 
                              
                                    —
                                 
                                 
                                    prosas (Panicum miliaceum) ekstrakts,
                                 
                              
                                    —
                                 
                                 
                                    kviešu dīgļu ekstrakts,
                                 
                              
                                    —
                                 
                                 
                                    medicīnas raugs,
                                 
                              
                                    —
                                 
                                 
                                    dzelzs,
                                 
                              
                                    —
                                 
                                 
                                    cinks,
                                 
                              
                                    —
                                 
                                 
                                    varš (kompleksajā savienojumā),
                                 
                              kā arī palīgvielas.
                        Turpmākajā ražošanas procesā izstrādājumu homogenizē, lai to varētu ievietot kapsulās.
                        Izstrādājums ir paredzēts lietošanai par uztura bagātinātāju, kas aptur matu izkrišanu, veicinot matu augšanu. Tam ir arī labvēlīga iedarbība sausas un plēkšņainas ādas, niezes un seborejas gadījumos, turklāt tas stiprina nagus.
                     
                     
                        2106 90 92 
                     
                     
                        Klasifikācija noteikta, ievērojot kombinētās nomenklatūras 1. un 6. vispārīgo interpretācijas noteikumu un KN kodu 2106 , 2106 90  un 2106 90 92  formulējumu.
                        Izstrādājums ir preparāts nefasētā veidā un galvenokārt sastāv no barības vielām (proteīniem, būtiskiem vitamīniem un minerālvielām), kas vajadzīgi, lai veicinātu veselīgu matu un nagu augšanu. Tāpēc klasificēšana pozīcijā 3003  nav iespējama (sk. arī harmonizētās sistēmas skaidrojumu par pozīciju 3003  trešo un sesto daļu).
                        Līdz ar to izstrādājums ir pārtikas izstrādājums, kas nav minēts vai iekļauts citur (sk. arī HS skaidrojumus par pozīciju 2106 , otrās daļas 16) punktu).
                        Tāpēc izstrādājums ir klasificējams ar KN kodu 2106 90 92  pie pārtikas izstrādājumiem, kas nav minēti vai iekļauti citur.